CEL MAI VECHI CRONOGRAF ROMÎNESC DE PROVENIENȚĂ RUSĂ 


DIOMID STRUNGARU 


Spre deosebire de cronograful lui Mihail Moxa — primul cronograf romi- 
nesc, alcătuit în 1620 după izvoare sud-slave si bizantine în versiune slavonă 1 — 
si de cronografele de origine neogreacă din a doua jumătate a secolului al 
XVII-lea ?, cronografele romiînesti de proveniență rusă au rămas, am putea 
spune, aproape necercetate 3, 

Existenţa cronografelor romînesti traduse din rusește a fost semnalată, 
pentru prima oară, de N. lorga, în legătură cu prezentarea activităţii literare a 
lui Vartolomei Măzăreanu, erudit călugăr moldovean, care a tradus în anul 
1766 un astfel de cronograf 4, Cu acest prilej, marele nostru istoric a atras aten- 
ţia si asupra manuscrisului 1385 din Biblioteca Academiei, un cronograf 4 tradus 
din rusește în secolul al XVII-lea », al cărui conţinut «trece la 1453 la istoria 
rușilor, mergînd pinä la Mihail Romanov si moartea Sf. Serghie » 5, Aceste pre- 
pioase relatări din succinta notă а lui Jorga au rămas, din nefericire, timp de 
patru decenii fără urmări. Nici prof. Р.Р. Panaitescu, unul dintre cercetătorii 
de seamă în domeniul raporturilor culturale romîno-slave, nu s-a oprit asupra 
cronografelor menţionate de Iorga $. 


1 Editat partial de В. P. Hasdeu în Cuvente den bătrini, vol. I, Bucureşti, 1878, 
р. 337—448. Vezi si N. Iorga, Istoria literaturii romine în sec. al XVIII-lea, Bucureşti, 
1901, р. 83—84. O bibliografie largă dă N. Cartojan în Istoria literaturii romine vechi, 
vol. II, Bucureşti 1942, р. 138. În general vorbind, toate istoriile literaturii romîne au rezervat 
un paragraf acestui cronograf. 

? Asupra lor posedăm două studii fundamentale: D. Russo, în Studii istorice 
greco-romine. Opere postume, tom. 1, București, 1939, р. 53—100; Iulian Ștefănescu, 
Cronografele rominesti : tipul Danovici, Partea 1-а, în « Revista istorică romînă », vol. IX, 
1939, p. 1—77 (Retipărit în Opere istorice, Bucureşti, 1942). 

3 Vezi S. Pușcariu, Istoria literaturii тотёпе. Epoca veche, Ed. 11, Sibiu, 1930; 
N. Cartojan, Istoria literaturii romine vechi, vol. II, Bucureşti, 1942; Al Piru, 
Literatura romînă veche, Bucureşti, 1961 ; І. D. Lăudat, Istoria literaturii romine vechi, Partea 1, 
București, 1961. 1. С. Sbiera a avut cunoștință de existenţa unor manuscrise cu traduceri 
de scrieri istorice ruse, dar nu le-a cercetat personal; vezi Miscäri culturale şi literare la rominii 
din + Dunärii in rästimpul de la 1504 1714, Cernäuti, 1897, p. 250. 

а . Тота, Istoria literaturii romine în secolul al XVIII-lea, vol. 1, Bucureşti, 1901, 
p. si 537. 

5 Ibidem, p. 537, nota 10. 

* Vezi studiul Istoria slavilor în romineste în secolul al XV H-lea. Cronica lui Gheorghe 
Brancovici si Sinopsisul de la Kiev, în « Revista istorică romînă », vol. X, 4940, р. 80—129. 

Încercarea de a înlătura această lacună o face Ștefan Ciobanu, un bun 
cunoscător al multor amănunte privind relaţiile culturale romîno-ruse. Spriji- 
nindu-se, printre altele, pe lucrarea lui A.A. Sahmatov 1, Șt. Ciobanu a întreprins 
un studiu mai larg asupra manuscriselor de traduceri după diferite lucrări 
rusești, încadrînd între ele și cronografele de provenienţă rusă 2. Chiar dacă 
expunerea sa necesită completări și, pe alocuri, rectificarea unor scăpări inerente 
oricărui început, totuși lui Șt. Ciobanu îi revine meritul de a fi introdus în isto- 
ria literaturii romîne, pentru prima dată, un paragraf consacrat cronografelor 
traduse din limba rusă. 

Cercetarea noastră, о reluare а firului întrerupt de mai bine de două 
decenii, se întemeiază pe acelaşi material semnalat de predecesori, anume cele 
8 manuscrise ale Bibliotecii Academiei R.P.R. care conţin cronografe de origine 
rusă. Șapte dintre ele provin din Hronograful Sfintului Dimitrie, Mitropolitul 
Rostovului 3, si datează din sec. XVIII 4 si XIX 5; al 8-lea însă, ms. 1385, are 
la bază un alt cronograf rusesc, mult mai vechi, radus fiind nu în 
sec. XVIII, cum credea Ciobanu, ci cu multe decenii mai devreme, așa 
cum afirmase №. Iorga, fără să aducă dovada peremptorie 8. Ms. 1385 păstrează 
prin urmare cel mai vechi cronograf românesc de proveniență rusă. Ca atare, el 
merită o atenţie deosebită, cu atît mai mult cu cît este autograful traducă- 
torului. În articolul de faţă ne propunem să stabilim cu mai multă precizie 
cîteva date esenţiale privind originalul după care a fost tradus, data cînd s-a 
făcut traducerea și cine anume poate fi traducătorul cronografului. 


Manuscrisul 1385 al Bibliotecii Academiei R.P.R. Manuscrisul este într-un 
format mare — in folio — de 517 foi scrise. Alte 23 foi nescrise— primele 16 (nume- 
rotate de la 1 la 16) si ultimele 7 (numerotate de la 534 la 540) — au fost 
adăogate cu prilejul legăturii din secolul trecut, spre a indica foile lipsă de la 
începutul si sfîrșitul textului original. Legătura în scoarte de lemn învelite în 
piele a fost făcută cu cheltuiala unui preot Pandele, de la Curtea Veche din 
București, în posesia căruia se afla la 1839 cronograful, după cum rezultă din 
propriile sale însemnări. Printre altele, el spune că l-a cumpărat cu «lei cinci- 
zeci, la anu de la Hristos 1839, febr. » (f. 33 г) şi că l-a legat « în lei optsprezece» 
(f. 52%). O precizare similară e trecută în însemnarea de la sfîrșitul textului 
cronografului: « Scris-am eu preot Pandele, duhovnicul Curţii Vechi, pe acest 
hronograf, adecă leatopiset, care l-am cumpărat de la mezat în drept lei cincizeci. 


LA. A. Sahmatov, К вопросу о происхождении хронографа, în «Сборник 
отделения русского языка и словесности императорской Академии Наук», t. XXVI, St. 
Petersburg, 1898, р. 1 şi urm. 

2 Ştefan Ciobanu, Istoria literaturii romine vechi, III, Bucureşti, 1940—1944, 
curs litografiat, p. 47—104. 

3 Numele său laic este Daniil Tuptalo. A trăit între anii 1651—1709. În studiul citat 
al lui Iulian Ștefănescu e trecut din eroare (р. 4, т. 2) anul nașterii 1611. 

4 Ms. 4241-4 tălmăcit di pe rusie pe moldavenie . .. prin osteneala mult păcătosului 
Vartholomei, arhimandritu sfintei mănăstiri Putnii», în anul 1766, si ms. 1 din 1772. 

5 Ms. 166 scris la Căldărușani în 1803, ms. 1470 din anul 1811, ms. 2410 din anul 1814, 
ms. 2769 copiat înainte de 1820 şi ms. 758, copie din 1823. Vezi amănunte în articolul 
citat al lui Iulian Ştefănescu, iar la Șt. Ciobanu, paragraful întitulat Cronograful lui Dimitrie 
de Rostov (op. cit., p. 92—106). 

$ O privire de ansamblu asupra cronografelor enumerate am încercat să dau în arti- 
colul Asupra cronografelor romineşti de proveniență rusă, în volumul omagial dedicat acad, 
Petre Constantinescu-lasi. 

Care să va afla ca să-l fure sau să-l tăinuiască să fie supt blestemu sfinţilor, 
trei sute optsprezece sfinți părinţi. .. 1839, fevr. 16» (f. 519 +). 

Textul cronografului propriu-zis e precedat de cîteva extrase scurte și două 
prefețe (f. 17 "—33 *), astfel că începe de la f. 33 Y și continuă pînă la Г. 5197, 
după care urmează o cronologie, din care s-au pierdut ultimele foi. 

Titlul cronografului — scris cu cerneală roșie, ca și subtitlurile — este 
următorul : 

« Cartea cea grăită hronograf, ce se zice început scripturilor neamurilor împă- 
rătești, den multe leatopisete, înnainte de firea de la facerea lumii den cărţile lu 
Moisi, și ale lu lisus Naviin şi de la ale judecătorilor jidovesti, şi de patru 
împărăţii, de-acii și de împărații asirieneşti şi de a elinilor şi de а blagocesti- 
vilor şi de ale rusilor leatopisete, sîrbeşti si bälgäresti. Den cartea lu Iosif Lamska 
pre scurt» (f. 33%). 

Tratarea evenimentelor, împărţită pe capitole, pornește « înnainte de firea 
de la facerea lumii » și, după cum este obiceiul în cronografe, evenimentele con- 
semnate în textele biblice abundă la început, însă treptat își fac loc si capitole 
cu caracter geografic și istoric. În capitolul al doilea, de pildă, intitulat «De 
raiu și de rîuri şi de mări» (f. 38 *), după ce ni se prezintă imaginea raiului, 
unde: «de mirosul florilor aromatelor, văzduhul se umplea», după redarea 
peripeţiilor în legătură cu « pomul priceaperii », vin la rînd informaţii « de riurile 
ceale mari » si « де ceale patru mări», iar apoi «de a cincea mare... Ехто- 
pont », «de Okianul mare », considerat «mai mare decît toate mările » (f. 39 +). 
Astfel de curiozitäti sînt întregite prin descrierea fantezistă a cîtorva vietui- 
toare exotice: « де peastele ehonii» (f. 39 г), «de alkion pasăre», « de strutocamil 
si де oaole lui» (f. 39”). 

Din capitolul al treilea, intitulat « De ostroave ceale mari», cititorul află 
cîteva știri despre cele mai mari insule, printre care: « America, ostrov la mare, 
la Okian. Și си măria așa iaste, cît îl chiamă pe el a patra parte a pămîntului 1. 
Iară la acel ostrov lăcuesc oameni goli » (f. 40 т). După alte descrieri geografice 
din al patrulea capitol: «Де munţii cei mari, neumblaţi » (f. 40%), în cel de 
al cincilea capitol: 4 Jară pentru raiu spunere şi de aducerea lui Adam în raiu » 
(f. 41 г) se reia firul expunerilor biblice. Trecem însă peste ele, pentru a men- 
опа doar cîteva din acele capitole în care precumpănesc faptele de ordin 
istorie. Avem, astfel, cap. 24: «De Evtropie și de Tir cetate şi de Sidon» (f. 109 г), 
cap. 26: « De o пй de aur a unui berbeace vrăjit » (f. 117 У), sau cap. 27: « De 
zidirea Troii cetăți şi de doi diavoli păminteni » (f. 119 "), unde asistăm la 
descrierea intimplärilor din «războiul troienilor cu grecii» — о interesantă 
legendă (la baza căreia se află un izvor latin, venit prin filiera polonă) rămasă 
necunoscută cercetătorilor noștri. 

n alte capitole se vorbește despre «a patra împărăție» (f. 123 * si urm.), 
găsim cîteva culegeri « den cărţile се < se > grăesc ale lu Tovie » (f. 164 *), apoi 
de « Rimleneasca începătură și de împărații rimlenesti, de unde și în care vreame 
Газага » (f. 175 ?), o revenire la « granul asiriestilor împărați... а persinestilor » 
(f. 214%), ştiri despre «hräboria » si impärätirea lui АНхапаги» (f. 222 Y si 223) 
episodul « De venirea către Troia » (f. 225 у). Prin сари. 51, expunerea trece 
la « Începătura împărăției greceşti (f. 247 "), apoi la « împărăţiia eghiptenească » 
(Г. 248 г) şi, din nou, la « împărăţiia rimlenească » (f. 254 >). 


1 Cu alte cuvinte, al patrulea continent. 

Informaţii despre istoria veche a slavilor se pot găsi mai ales de la f. 335Y 
înainte, iar ştirile despre poporul rus se înmulţesc considerabil după anul 
1453 (căderea Constantinopolului), încheindu-se cu evenimentul consemnat în 
cronograful nostru sub titlul: « Pentru aleagerea bunului credincios și de bun 
пеат, a marelui domn împărat si marelui cneaz Mihail Feodorovici, a. toată 
Rusia samoderjet » (f. 511 г). 

Nu lipsesc nici date privitoare la ţara noastră. Se fac scurte menţiuni 
despre « Daciskiia pămînt» (f. 460 *) sau despre «rîul Dunae », care «cade în 
Marea Pontiei pe șapte guri » (f. 40 7). lată si cîteva atestări privind relaţiile 
lui Stefan cel Mare cu Rusia: 

« În ai 6991—1483 luat fu Kievul cetatea... Iară într-aceaiași iarnă însu- 
ratu-se-au cneaz lvan, feciorul marelui cneaz Ivan Vasilievici, si luo fata lu 
volonski voevodul, а lu Stefan, cu numele Elena » (f. 4397). 

..t În ai 6992 = 1484... se-au născut cneazului, lu Ivan Ivanovici, 
fiiu Dimitrie, den voevodeasa fata Elena a lu Stefan » (f, 439 *). 

.. «Ш zilele acestuia, marele cneaz Vasile Ivanovici, se prestăvi Stefan 
cel Viteaz, voevoda volonskii, carele au ucis 150.000 de turci, au иесіз 1, Și pe 
аці tătari au ucis fără de număr mulțime. Și pe Matiiaș, craiul unguresc, den 
pămîntul lui l-au gonit. Si după dinsul au rămas, într-al lui loc, voevod, fratele 
lui, [sic| Bogdan odno ok6i» (f, 445 Y). 


Originalul rusese al versiunii din ms. 1385. Problema identificării origina- 
lului rusesc după care s-a tradus în romîneste ms. 1385 l-a preocupat numai 
ре Șt. Ciobanu. El a observat just că la baza versiunii rominești se află un 
cronograf « de tipul celui din anul 1617 » (op. cit., р. 49), ceea ce, potrivit termi- 
nologiei consacrate în literatura rusă de specialitate, corespunde unui cronograf 
din cea de a doua redacţie rusă. Autorul precizează apoi că « originalul traducerii 
a fost tipărit la Chiev în anul 1736» (op. cit, р. 50), 

Afirmația din urmă trebuie îndepărtată din următorul considerent. Șt. 
Ciobanu a fost indus în eroare de lectura greșită a titlului sub care e înfăţi- 
sat un fragment istoric, introdus în manuscrisul nostru la f, 17 г: 

« Scrisă istorie den cărţile Kievului ceale tipărite. Ani de la facerea 
lumii = BCMA ». 

Titlul real este doar prima propoziție. El se referă, probabil, la una din 
edițiile Sinopsisului atribuit lui Inochentie Ghizel, ediţii apărute la Kiev în 
a doua jumătate a secolului al XVIl-lea. A doua propoziţie, deși scrisă eu 
aceeași cerneală roșie ca si titlul, enunţă de fapt începutul expunerii evenimen- 
telor cu anii 2244 de la facerea lumii. Șt Ciobanu citindu-le împreună: « Scrisă 
istorie den cărţile Chievului ceale tipărite aici (sic !) de la facerea lumii 7244» [sic !] 
si făcînd apoi cunoscuta operaţie de scădere a cifrei de 5508, a tras concluzia, 
evident eronată, în sensul că ms. 1385 ar reprezenta traducerea unei tipărituri 
din 1736, de la Kiev. 

În căutarea originalului am fost nevoit să merg pe o altă cale: comparatia 
între conținutul manuscrisului nostru cu al diferitelor cronografe rusești. În 
acest scop sînt necesare mai întîi citeva lămuriri privind, în linii generale, unele 
trăsături ale cronografelor rusești. 

În istoriografia rusă, cronograful a avut un rol însemnat. Din secolul 
al XV-lea pînă la începutul secolului al XVIII-lea, el a reprezentat pentru 


1 Verbul au ucis repetat, din eroare, de autorul manuscrisului. 


păturile largi ale intelectualitätii ruse о carte prețioasă, din care se alegeau 
citate ştiinţifice si exemple istorice instructive. Cea mai veche încercare de alcă- 
tuirea unui cronograf rus ar Я — după А.А. Șahmatov! — «Русский Xpo- 
нографъ», al cărui manuscris nu s-a păstrat, dar se consideră că a fost întocmit 
de cărturarul sîrb Pahomie Logofăt la jumătatea secolului al XV-lea. 

Un alt cercetător de seamă al cronografelor rusești, Andrei Popov, a tras 
concluzia că izvoarele cronogralului rus se regăsesc în literatura « bizantină, 
bulgară, sîrbă și rusă » și că a fost «cules de un slav după traducerile slave 
ale operelor grecești» ale cronicarilor bizantini Amartolos, Malalas, Zonaras, dar 
mai ales din cronica lui Constantin Manasses. Aceasta din urmă este folosită 
aproape în întregime, din ea făcîndu-se « mai multe extrase decît din celelalte 
izvoare luate împreună » 2. 

În Rusia, acest prim cronograf a suferit, în decursul veacurilor, numeroase 
modificări de conţinut si limbă, fiind îmbogăţit treptat cu materiale luate din 
letopisetele rusești. În felul acesta s-a ajuns la ceea ce A. Popov numeşte prima 
redacţie а cronografului rus, care datează din 1512. Expunerea 
evenimentelor în cronografele din prima redacţie pornesc de la facerea lumii 
și se opresc la anul 1453. 

În 1617 apare а doua redacție a cronografului rus, deosebită de 
prima prin completări provenite din izvoare de origine apuseană (cum e Cronica 
universală a lui Martin Bielski, Cosmografia latină și altele), printr-o nouă pre- 
faţă, precum și prin continuarea evenimentelor — bazată pe materiale culese 
din izvoare rusești — de la căderea Constantinopolului (1453) pînă la începutul 
domniei lui Mihai Feodorovici Romanov (1613—1645). În decursul secolului 
al XVII-lea, cronograful din a doua redacţie a fost supus unor prelucrări « după 
noi izvoare » a ultimei sale părţi, de la domnia lui Feodor Ivanovici (1584— 
1598) pînă la alegerea lui Mihail Feodorovici 3. 

ntrucît evenimentele relatate în manuscrisul 1385 trec de anul 1453 (dată 
la care se opreşte expunerea evenimentelor din prima redacţie) el nu poate 
proveni dintr-un original apartinind primei redacţii. În schimb, faptul că ulti- 
mul eveniment important despre care se vorbeşte în cronogralul nostru pri- 
veste alegerea ţarului Mihail Feodorovici (vezi mai sus) 
constituie — cum remarca si St. Ciobanu — о dovadă sigură că elprovine 
dintr-un cronograf rusesc din a doua redacţie. 
‚ бе pot aduce acum я alte dovezi, mai concludente, în sprijinul acestei 
ipoteze, si anume: 

а) Noua prefaţă, caracteristică pentru cronograful rus din a doua redacţie, 
(care începe prin cuvintele « Чувственнымъ убо» 4) se regăsește întocmai în 
a doua « Predoslovie » a versiunii rominesti, care începe cu aceleași cuvinte : 
« Cestor simtitori, adecă.,. > (Г. 317). 

b) Titlul -eronografului nostru (reprodus mai sus) coincide — exceptind 
unele adaosuri despre care vom vorbi —cu titlul cronografului rusesc din a 
doua redacţie, care este următorul: 


1 În studiul său citat mai sus. 

з A. Popov, Обзорь хронографовь русской редакц и, vol. I—II, Moscova, 1866—1869. 
(Pentru citatele de aici, vezi vol. II, р. 5—6), 

3 În afară de lucrare în două volume a lui A. Popov, vezi si informaţiile date de 
A. V. Cerepnin, într-un interesant curs intitulat Русская историография до XIX века, 
Moscova, 1957, p. 120 şi urm. 

A. Ророу, ор. сй., П, р. 70. 

«Книга глаголемая Гранографъ, сирфчь лЪтописецъ. В ней же начало 
письменомъ царскихъ родовъ, отъ многихъ лфтописенць, преже о быти и о 
сотворен отъ книгъ Моисеовыхъ, и отъ Їсуса Навина, и orb Судей Їюдей- 
скихъ, и отъ четырехъ царствъ, таже и о Асирїйскихъ царехъ, Еллины же и 
благочестивыхъ и отъ Русскихъ лтописецъ, Сербьскихъ и Болгарскихъ 1. 
Перьвїе съ Богомъ починаемъ о шести днехъ, въ нихъ же сотвориль Богъ 
всю тварь, яко же рече Давидъ: словомъ Господнимъ небеса утвердишася 
и духомъ устъ его вся сила ихъ. Написася отъ премудраго Манасія и отъ 
Сивир!я, епископа Гевальскаго » ?, 

În traducerea titlului din cronograful romînesc, lipsese deci numai cuvin- 
tele «Лфтописець. В ней же», fie din eroare, fie cu intenția de a evita 
repetarea cuvîntului «Л®тописецьэ. 

с) Partea care este în plus în titlul cronografului rusesc faţă de cel romi- 
nesc (de la Первїе съ Богомъ...) si căreia îi corespund cuvintele « Den cartea 
lu Iosif Lamska pre scurt» din manuscrisul romînese, nu este altceva decît 
titlul primului capitol al cronograjelor ruseşti din a doua redacție 5. бї acest 
titlu figurează însă, întocmai, în ms. 1385, f. 34 Y: « Dentăiu înceapem cu Dumne- 
zeu de șase zile, în carele au făcut Dumnezeu toată fäptura, precum zice David: 
cu cuvântul lu Dumnezeu ceriurile se întăriră, şi duhul gurii lui, toată putearea 
lor. Se scrise de prea înțeleptul Manasiia şi de Sivirie, episcopul Ghevalului ». 

d) Explicaţia utilizării termenului « Гранографъ », în loc de obișnuitul 
«Хронографъ», care se dă în prefața cronografului rusesc din а doua redacţie, 
există şi în cea de а doua prefaţă din versiunea romîneascä, la același aliniat, 
unde traducătorul romîn se sträduieste să o formuleze prin aceleași cuvinte, 
după cum se poate constata din comparatia pasajelor respective: 


«Сего ради и книжица CIA Derept aceasta si această cärtulie 
Гранографъ счинися, зане вся Hronograf [întocmitu-se-au], pentru 
началства, царства же и că toate începăturile я împărăţiile 
государства въ ней кратко описуетъ. $1 domniile întrînsa pe scurt le scrie. 
Грань убо начальство, графъ же Hron а4есА începătoriia, iară graf 
описанїе, и обое сложивъ BO scrisoarea, amîndoua întrînsa le adu- 
единокупіе, речется Гранографь, exe пй denpreună, zice-se Hronograf, саге 
есть началствъ описанїе ». iaste началствъ описанїе, а їпсера- 

toriilor scrisoare. 

(A Popov, op. cit., II, р. 71). (Ms. 1385, f. 32°). 


Asemenea dovezi, al căror număr poate fi lesne sporit, confirmă în totul 
ipoteza privind proveniența cronografului romînesc aflat în ms. 1385 dintr-un 
cronograf rusesc aparținind redacției a doua. Ele nu ne indică însă: Ce cronograf 
anume a avut la îndemină traducătorul romîn? Mijloacele de care dispunem, 
deocamdată, nu ne dau posibilitatea unui răspuns sigur la această întrebare. 
Totuși, dacă ne orientäm după unele indicaţii din lucrarea citată a lui A. Popov, 
se pot face unele deducţii. Într-adevăr, în vol. I, la p. 133, autorul deosebește 
о categorie aparte în mulțimea cronografelor rusești din redacţia a doua, atunci 
cînd se referă la « Лицевые списки Хронографа второй редакши» (Foaia 


1 Pînă aici se acoperă aproape exact cu titlul din manuscrisul nostru. 

2 După A. Popov, op. cit, vol. II, р. 70—71. 

3 Împrejurarea prin care se explică intercalarea între titlul cronografului și titlul primului 
capitol din manuscrisul nostru a două articole exegetice este arătată în paragraful următor. 

de titlu a Cronografului apartinind redacţiei a doua). Reprezentative sînt anume 
două manuscrise in folio, unul din secolul al XVIl-lea, înregistrat sub cota 
434/679 din fosta Bibliotecă a Academiei teologice din Moscova, iar altul din 
secolul al XVIII-lea. O caracteristică a acestor două cronografe constă în inter- 
calarea a două articole suplimentare între titlul cronografului si titlul primului 
capitol din cronogralele care aparțin redacţiei a doua. Reţinem că ambele 
articole figurează, ocupînd exact același loc, în manuscrisul cronografului 
nostru ; titlul celui dintîi articol « Den cartea lu Iosif Lamska pre scurt» este ală- 
turat de însuși titlul cronogralului (vezi mai sus). 

Pentru a ne convinge de identitatea faptelor discutate vom cita, pe două 
coloane, titlul (subliniat) si partea de la început a articolelor în cauză. Înce- 
pem cu primul: 


«Оть книги Іосифа Ламскаго « Den cartea lu Iosif Lamska pre 
expamuyb scurt 

Прежде бо вс®хъ подобаеть Mai nainte de toate se cade cresti- 
истинному Христїянину вЬдати nului celui adivărat a ști ceale ce-i 
на спасенїе, что есть Borb. sînt spre mintuire, ce iaste Dumnezeu. 
Bor» бо отець прежде BCbxE Că Dumnezeu părintele mai nainte de 
вЪкь бяше, присно бо начала tot veacul ега, că iaste de pururea 
не имЪ ни конца, единъ начатокъ început, neavînd sfîrșit, un început 
безначалень и несоздань, и при- fără început și nezidit, я pururea 
сносущенъ, иже нечислимый CTO- firitor, carele cu nenumărate sute-mii 
тысящами, и тмы тмами, безна- şi cu întunearece de întunearece, fără 
чаленъ и неописанъ и невидимъ început si nescris și nevăzut, și neho- 
и неуставенъ, и неизслЪдованъ tärît si neumblat, nici cu mintea ajuns 
ни умомъ постиженъ, и...» si...» 

(А. Popov. op. си. р. 133). (Ms. 1385, f. 33"). 


Dăm acum titlul si începutul celui de-al doilea articol, care urmează ime- 
diat după primul: 


«И cie написую чтущимь « Si iară scriu aceasta cetitorilor 
pa3ymbuia ради, 20% стояше Came pentru înțelegerea, Domnul singur sta 
преженеже мирь сотворень » mai nainte de cînd lumea făcută». 

«Тогда He 6b иного кромЪ « Atunce nu era alt fără întunea- 
тьмы, AXE именуемо хаосъ, еже тес, саге e numeit haos, саге iaste 
есть слїяниїе... » vărsare. ...) 

(A Popov, op. cit. p. 134). (Ms. 1385, f. 33°). 


Aceste constatări ne îndeamnă să credem că originalul cronografului din 
ms. 1385 poate fi manuscrisul cronografului rusesc din secolul 
al ХУПЈеа 1, pe care A. Popov îl arată înregistrat sub nr. 434/679 din fosta 
bibliotecă a Academiei teologice din Moscova. Rämîne să se clarifice pe deplin 
această problemă prin cercetări ulterioare, care vor consta dintr-o confruntare 
integrală a versiunii romînesti cu textul original în limba rusă — ceea се nu 


1 Despre manuscrisul celuilalt cronograf, din secolul al XVIII-lea, nu poate fi vorba, 
intrucit — după cum vom arăta în paragraful următor — ms. 1385 a lost tradus în a doua 
Jumătate a secolului al XVII-lea. 

ne-a fost cu putinţă, fiind obligaţi să ne limităm la cele aflate în lucrarea 
citată a lui A. Popov. 


Autorul versiunii românești, localizarea și vechimea manuscrisului. Autorul 
care ne-a lăsat manuscrisul 1385 nu este cunoscut. Nici despre localizarea manu- 
scrisului nu s-a vorbit nimic. Numai în ce privește vechimea manuscrisului, 
Iorga afirmase că e «tradus din rusește în secolul al XVII-lea »!, iar pentru 
Șt. Ciobanu, traducerea nu putea fi concepută decit după 1736. 

În vederea soluționării acestor probleme, trebuie arătat mai întîi că tradu- 
cătorul cronografului din ms. 1385 este originar din Тага Romiînească. El folo- 
sește cu regularitate diftongul îi, în cuvinte în care, în restul țării, se păs- 
trează î: cine (f. 337 г), cîinele (f. 51 +), ctinui (f. 57 *), тит (f. 449 Y), mîinile 
(f. 57 *), pline (f. 40 "), рипеа (f. 459 7). O altă trăsătură specifică dialectului 
muntean se desprinde observind fenomenul palatalizării labialelor, care nu 
atinge decit pe f trecut Іа А: hier (f. 459 г), Мама (f. 68 >), hierbintealà (f. 447 У). 

п ce privește vechimea manuscrisului, particularitätile de limbă nu lasă 
nici o urmă de îndoială că aparţine — după cum a apreciat și lorga — secolu- 
lui al XVII-lea. Întilnim, de pildă, fonetismul arhaic al conservării 
lui a accentuat (în locul lui @ de mai tîrziu) la pluralul unor feminine ca: bar- 
bele (f. 57 г), corabii (f. 41 г), falcile (f. 473 *) gaurile (f. 57 *), pasări (f. 41 т). Se 
mai păstrează vocala neaccentuată a în silaba finală din conjunctia deaca (f. 67 ©) 
« dacă ». Unele elemente latinești păstrează vocala neaccentuatä e (astăzi trecut 
la i): atunce (f. 60 г), denainte (f. 50 г), dentăiu (f. 36 ©); e neaccentuat se menţine 
— fără să fi trecut la d — în faţa unor labiale: betrîn (f. 43 7), înpenate (f. 44%). 

Nu e sincopat i în astfel de cuvinte: dirept (f. 53 г), nedirept (f. 54 "), direp- 
tate (f. 35 *), diregătorie (f. 47 *), iar în frumoseaţe (f. 35 У) vocala neaccentuatä 
о пи a trecut Ја и. | 

Numeroase sînt exemplele în саге и final apare, mai ales cînd îl preced 
două consoane din care prima e supraserisä?: argintu (f. 458 у), стаи (f. 449 г), 
ейи (f. 475 7), văzindu (f. 44 У). În alte cîteva elemente latinești dentala sonoră 
d urmată de vocala prepalatală i apare și sub forma nealterată: crudimea 
(1, 476 ©), crudimi (f. 37 *), putredire (f. 38 *), neputredirii (f. 38 *). Actualul verb 
a rupe menţine pe m etimologic: гитрет (f. 16 *), rumpsesi (f. 453 7), să-i rumpă 
(Г. 452 '). 

Ре de altă parte, analiza elementelor lexicale din ms. 1385 mi-a dat posibi- 
litatea să descopăr în el o serie de cuvinte pe care le-am întîlnit, figurind 
cu aceleași explicaţii, și în Leziconul slavo-romîn, păstrat în codicele manuscris 
312 din Biblioteca Academiei R.P.R. Orientîndu-mă si după alte criterii (cali- 
tatea hirtiei, particularitätile de grafie etc.), am ajuns la concluzia că aceste 
două manuscrise (312 si 1385) sînt opera aceluiași autor. 

Autorul manuscrisului 312, după cum am arătat cu altă ocazie este gră - 
măticul Staicu, dascăl la școala de slavonie din Tirgoviste, la începutul 
celei de a doua jumătăţi a secolului al XV II-lea. El își trece numele cu titlul 
de « gramatie » pe un vechi manuscris slav (apartinind mitropoliei din Tirgoviste) 
la 1643, iar în anii 1667—1669, cînd a tradus « de pre limba slovenească pre 


1 N, Iorga, Istoria literaturii romine în secolul XVIII, vol. I, Bucureşti, 1901, 
p. 537, în nota 10. 

з Pentru interpretarea acestei grafii, vezi articolul nostru Contribuţii la interpretarea 
grafiei chirilice. ПТ Problema «dispariției» lui и final. În «Limba romînă» XI, 1962, 
nr. 5, р. 582 — 594. 

limba rumîneascä » un alt manuscris (care se păstrează sub nr. 1570 din Biblio- 
teca Academiei R.P.R.), grămăticul Staicu ajunsese «la bätrineate » 1. 


Importanţa istorică și lingvistică a manuscrisului 1385. În istoriografia 
romînă, cronografele au avut un mare rol, ele fiind un izvor foarte căutat de 
către cărturari pentru cunoașterea evenimentelor istoriei universale. Diverse 
părţi din conținutul cronografelor, dat fiind caracterul lor narativ, au pătruns 
pe cale orală si în rindul păturilor mai largi ale poporului nostru. 

Voluminosul cronograf din ms. 1385 prezintă o importanţă deosebită, el 
fiindeomplet,cu informații noi despre slavii răsăriteni si de apus, pe 
care nu le găsim în niciunul din celelalte cronografe romînești. Dacă în prima 
sa parte stăruie tradiţia biblică, împletită cu legende si evenimente din istoria 
antică, partea a doua a cronografului (după anul 1453) e îmbogăţită cu date 
istorice, luate din letopisetele rusești și din diferite izvoare de proveniență 
apuseană (opere ale cronicarilor polonezi), încheindu-se cu relatarea evenimen- 
telor de la începutul secolului al XVII-lea. În această parte а eronografului 
s-ar putea descoperi unele informaţii preţioase care lipsesc în alte izvoare. 

Un interes și mai mare prezintă conţinutul acestui manuscris pentru stu- 
diul limbii romîne vechi. Cercetătorul are la îndemînă un text autograf, 
scris cu trei sute de ani în urmă, din care îşi poate culege numeroase exemple, 
pe baza cărora se obţine o imagine clară a limbii romîne de atunci, sub diferi- 
tele sale aspecte: fonetic, morfologic, sintactic, al formării cuvintelor ete. Am 
citat mai sus cîteva exemple caracteristice prin fonetismul lor arhaic. lată acum 
altele, în care пе întîmpină un fonetism străin (slav sau maghiar). În locul 
labialei afone f apare spiranta h, în cuvinte ca jăhui (f. 454 г), jehuite (f. 460 г), 
рома (f. 60 *), prahul (f. 54 ©), vihor (f. 432 ©), virhurile (f. 38 У). Aceeași consoană 
își păstrează locul în cuvîntul de astăzi viclean (ung. hitle n) și în derivate: 
hiclean (f. 489 ©), hiclenie (f. 447 *), hiclenitură (f. 447 *). Întilnim pe v (în locul 
actualului f) în cuvîntul (care redă forma slavă) sveat (f. 454 г). 

Din domeniul morfologiei notăm terminaţiile -ariu, -oriu, în cuvinte 
са: olariu (f. 478 "), călcătoriu (f. 472 г), lucrătoriu (f. 33 У). Apare terminația -e, 
în s.f. arame (lat. aeramen): caval de hier și de arame (f. 40"), expresie 
întilnită și la f. 100 ", 

Numeroase feminine au pluralul în -e: barbe (f. 461 г), gadıne (f. 37 *), plate 
(Е. 465 7), scripture (f. 33"), iar unele neutre în -d: hotarăle (f. 49 "), izvoară 
(f. 45 *), topoarăle (f. 466 у), în -e: arce (f. 466 7), bice (f. 468 У), brine, brînele 
(Ё. 43 ғ) și -ure: lucrure (f. 41", f. 4771), năravure (f. 459 *). 

Adjectivul amar face pluralul feminin amară (f. 461 *), iar gol apare la plural 
sub forma: goli (f. 49%). 

Unele verbe se conjugă, spre deosebire de situaţia din secolul XVIII—XIX, 
cu ajutorul sufixelor -ez si -esc: crugez (f. 453 "), cruțează (f. 53"), înviiază 
(Е 51 ©), începătoresc (f. 475 *), татозезе (f. 56%). 

Interesante sînt și sufixele derivative, dintre care dăm citeva: 

-ame: adincame (f. 33 +), voinicame (f. 467) *; 

-at: cornuratii (f. 41 *), înpiclat (f. 47 1), spăimat (f. 466 ~“); 

-ciune: împuciuciune (f. 471 *), întortăciuni (f. 57 *), periciune (f. 433 *); 

-ean: corăbianii (f. 89 *), împrejureanii (f. 470 +); 


1 Vezi articolul Gramatica lui Smotrițki și prima gramatică rominească, în 4 Romano- 
slavica », vol. IV (1960), р. 289 si urm. (Despre Staicu, la p. 298). ь 

-el: argintel (f. 458 *), liniceale (f. 38 *); 

-esc: ceriuresc (f. 67 ©), ereticesc (f. 475 ©), райчегзезс (f. 447 *); 

“ie: те (f. 36%), destulie (f. 453 "), începătorie (f. 59 ©), linie (f. 462 ©); 

-ime: copăcime (f. 38%), crudime (f. 37 +), întăimea (f. 68 г); 

-infd: treintà (f. 48), ипища (f. 34"); 

-iune: putrejune (f. 41°); 

-oiu (-oaie): ursoaia (f. 51 *), Romănoaia (f. 448 *). 

Retinem, în sfirsit, cîteva din cuvintele care apar cu înţelesul lor vechi: 

bâtrin «vechi»: de la marea сеа bătrină (f. 449 г); 

carte 4 scrisoare »: scriseră carte de dinsul (f. 464"); | 

cununa 4 încorona »: și se cunună cu cunună împărătească (f. 478 У); 

lemn «pom»: Și tot lemnul creaste си bun rod (f. 38%). Adam den lemn 
виза (f. 41%); 

limbă « popor »: Și te voiu păzi în limbă mare (f. 60 '). Și veri fi tată a multe 
limbi (f. 63"); 

lume «ţară »: lumele lu Sit si a feciorilor lui (f. АЗУ). 

* 


Consideratüle din prezentul articol scot în lumină importanța deosebită 
a manuscrisului 1885 în raport cu celelalte șapte manuscrise ale cronografelor 
romînesti de proveniență rusă, păstrate în Biblioteca Academiei R.P.R. 
Fiind cel mai vechi, se impune ca el să fie prezentat neîntirziat într-o ediţie 
științifică, la îndemiîna cercetătorilor care se ocupă de istoria limbii și litera- 
turii romîne vechi. 


ДРЕВНЕЙШИЙ РУМЫНСКИЙ ХРОНОГРАФ РУССКОГО ПРОИСХОЖДЕНИЯ 


(Резюме) 


Румынские хронографы русского происхождения не привлекали такого внимания 
исследователей, как хронографы южно-славянского (Мокса) и новоэгреческого (Данович) 
происхождения. В истории древней румынской литературе этим хронографам не уделялось 
заслуженного места. 

Н. Иорга упоминает о них в 1901 г. Изучены они были впервые Штефаном Чобану, 
который изложил результаты своих исследований в курсе лекций в 1940— 1941 гг.; ему при- 
надлежит заслуга первых основательных изысканий в этой области. Однако, его исследо- 
вания имеют некоторые недостатки и даже ошибки. 

В данной статье автор дает общее освещение проблем и отводит главное место самому 
старому по времени румынскому хронографу русского происхождения из всех известных 
до настояшего времени и определенного по рукописи № 1385, хранящейся в библиотеке 
Академии РНР; рукопись относится ко второй половине ХУП-ого века. 

Автор доказывает, что рукопись была переведена с русского хронографа второй 
редакции, сделанной в 1617 г. На основе подробной аргументации автор склонен отожде- 
ствить оригинал, которым по его предположению пользовался румынский переводчик, 
с рукописью 434/679, находившейся в библиотеке бывшей Московской духовной 
Академии. Эта рукопись описана А. Поповым во втором томе (стр. 133) его труда Обзор 
хронографов русской редакции, Москва, 1769. 

Далее автор, на основании языковых соображений и сравнения с другими текстами 
констатирует, что рукопись 1385 r., автограф переводчика, принадлежит книжнику— дьяку 
Стайку из Тырговиште (Валахия) — видному представителю румынской культуры XVII в. 
Он был преподавателем книжно славянского языка в Тырговиштской школе; деятельность 
его относится ко второй половине XVII века. 

Рукопись № 1385 представляет большую историческую и, в частности, лингвистическую 
ценность. Она является в то же время новым свидетельством румыно-русских культурных 
связей в прошлом. 

LE PLUS ANCIEN CHRONOGRAPHE ROUMAIN DE PROVENANCE RUSSE 
(Résumé) 


Les chronographes roumains de provenance russe n’ont pas sollicité l'attention des 
chercheurs dans la même mesure que ceux d! origine sud-slave (Moxa) et néo-grecque (Dano- 
vici). L'histoire de la littérature roumaine ancienne ne leur а pas encore réservé la place qu'ils 
méritent, 

N. Iorga les a signalés, en passant, à peine en 1901. Ils ont été étudits, pour la première 
fois, par Stefan Ciobanu qui les a présentis en 1940—1941 dans un cours tenu à l'Université. 
Son mérite c’est d'avoir frayé la route à la recherche. Mais cela n’en implique pas moins des 
inconvénients, voire des erreurs. 

Le présent article reprend l’ensemble de la question, en s'occupant de plus près du 
plus ancien chronographe roumain de provenance russe connu jusqu'ici. Il a été identifié 
dans le manuscrit 1385 de la Bibliothèque de l’ Academie de la R.P.R., remontant à la seconde 
moitié du XVIl-e siècle. 

L'auteur démontre que ce manuscrit a été traduit sur un chronographe r russe de la 
seconde rédaction établie en 1617. Son argumentation va jusqu'à identifier l'original qui, 
suppose-t-il, s’est trouvé entre les mains du traducteur roumain. Il s'agirait du ms. 434/679 
de l'ex-Académie théologique de Moscou, décrit par A. Popov au volume II, p. 133, de son 
чои intitule Обзор хронографов русской редакции, Moscou, 1869, 

‘auteur établit ensuite, grâce à des critériums linguistiques et par comparaison avec 
d'autres textes, que le manuscrit 1385 — Vautographe même du traducteur — appartient 
au scribe Staicu, de Tirgovi te (Valachie), remarquable personnalité de la culture roumaine 
qui fut professeur à l'Ecole a edi de Tirgoviste dans la seconde moitié du XVII-e siècle. 

Le manuscrit 1385 revêt une particulière importance historique et surtout linguistique. 
En ue il représente un témoignage de plus des relations culturelles roumano-russes 
par le passé, 

